Dunavecse Város Önkormányzatának Képviselő-testülete

170-1/2026.

JEGYZŐKÖNYV

Készült a képviselő-testület 2026. január 28-án /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Gugyella Mariann (Százszorszép Óvoda), dr. Pándi Ottó intézményvezető főorvos, Aranyi Ágota igazgató (Vikár Béla Könyvtár), Horváth-Gallai Eszter igazgató (Vikár Béla Művelődési Ház)
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

1/2026. (I. 28.) Kt. normatív határozata

Napirend elfogadása











H a t á r o z a t     

1.)  Jelentés a lejárt határidejű határozatok végrehajtásáról, a tett
      intézkedésekről, tájékoztató a két ülés közötti jelentősebb eseményekről
2.)  Javaslat az önkormányzat 2025. évi költségvetésének a módosítására


            3.)  Az önkormányzat 2026. évi költségvetésének megtárgyalása,
és a költségvetési rendelet megalkotása
4.)  Beszámoló az alapellátást biztosító orvosi szolgálatok, valamint a

                              szakrendelő szakmai munkájáról
5.)  Beszámoló az otthoni szakápolásról

                       6.)   A bölcsőde nyári zárva tartásának megtárgyalása
           7.)  Tájékoztató a Polgármester 2025. évi szabadságának felhasználásáról,

                  valamint a Polgármester 2026. évi szabadságolási ütemtervének

                  jóváhagyása
8.)  Dunavecse hatályos településrendezési eszközeinek módosítására

      vonatkozó, az M8 autópálya nyomvonalát érintő telepítési tanulmánytervről

                       9.)  Döntés pályázaton való indulásról MFP keretében

10.) Döntés beszerzés megindításáról (TOP Plusz-3.1.3-23-BK1-2024-00030

       „Humán fejlesztések Dunavecse és Apostag településeken”
11.) Döntés árajánlatok beérkezéséről (Vasút u. 6. vizesblokk)

12.) Döntés árajánlatok beérkezéséről (tetőfelújítás, fogászati

       kezelőegység)

13.) Döntés pályázaton való indulásról (Kós Károly Program)

14.) Üzlethelyiség pályázati elbírálása (Fő út 40.)

15.) Javaslat a Polgármesteri Hivatalban igazgatási szünet elrendelésére

16.) A Dr. Kolozs Gergely Kistérségi Egészségügyi Centrum térítési díj

       szabályzatának módosításáról

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:

-Elkészült az értékbecslés az Ó u. 1. és Nap u. 1. számú ingatlanokra, a pályázati kiírás megtörtént, így lehet ajánlatokat tenni az ingatlanokra. 
- Két időpontra szeretnék javaslatot. Az egyik a könyvtár átadó ünnepsége, amit március 15-31 között kellene megtenni. A másik a közmeghallgatás időpontját kellene meghatároznunk, javaslom március elejére tenni, március 4-én javaslom.

- A Humánstratégiás pályázatunk folyamatban van, az óvodai és egészségfejlesztő programokra beérkeztek az árajánlatok, megbeszéltük, hogy a legjobb ajánlatot tevővel szerződünk, ami meg is történt. 
- Versenyképes járások II. körével kapcsolatosan részt vettem Kecskeméten egy döntésen, ahol a Járási Fejlesztési Tanács jóváhagyta a programot, most arra várunk, hogy a következő lépcsőben is megérkezzen a támogatói döntés. 

- Három épületünk van, aminek a hosszú távú sorsáról dönteni kellene. A takarékszövetkezetet megkaptuk, december 23-án aláírtam az átvételt. Egyéb papírt nem fogunk kapni, mert kormányrendelet alapján került a tulajdonunkba. Az épület el is adható, de a bevétel csak olyanra fordítható, ami a Magyar Falu Programból megvalósításra kerül. A kérdés az, hogy a takarékszövetkezet épületét milyen célra akarjuk használni? A másik két épület a régi OTP helyiség, illetve a régi bölcsőde épülete. Megjegyzem, hogy az OTP helyiségének fűtéséhez megrendeltük a gázkazánt, mert a régi elromlott. A régi OTP helyiség hasznosítására van-e valakinek javaslata?
Kochné Vadászi Borbála alpolgármester 

Kérdésem, hogy kistérségi ülésen nem került szóba a családsegítő szolgálat költöztetése? Az az információt kaptam, hogy nagyon sokba kerül a jelenlegi épület fenntartása. Más településeken az önkormányzat fenntartja a családsegítőket. 

Vörös Sándor polgármester úr

Nem került még szóba. Egyébként korábban a Tankerületnek felajánlottuk, hogy az EGYMI sajátos nevelésű igényű gyermekek részére óvodai csoportot hozzon létre. Sajnos ebben a mai napig nem született döntés. Ha nem kap az épület ilyen funkciót, akkor azzal is valamit kezdeni kell. Továbbá ott van a takarékszövetkezet régi épületének a kérdése is, hogy mi csináljunk vele. A bölcsőde és az OTP régi épületének kérdésében ráérünk dönteni, mert márciusig mindkettő tele van, mivel a könyvtár dolgai ott vannak beraktározva. A takarékszövetkezet funkciójáról jó lenne, ha beszélnénk. A padlástérben kereskedelmi szálláshelyet jó lenne kialakítani, a földszinti részen lehetne létrehozni egy kávézót és mellette egy olyan helyiséget, ahol el tudnánk helyezni azokat az eszközöket, amit most a pályázatból versenyeztetünk – biliárdasztal, darts és csocsóasztal. Nagyvonalakban ez lenne az elképzelés. Az alagsor méretéből adódóan lehetne szabaduló szobát oda kialakítani. A fele épület ajzatbetonnal rendelkezik, villanyszerelés megvan, illetve a fűtésszerelés is ott van. A másik része még teljesen érintetlen. Árajánlatot kaptam 200-250 ezer forint/m2 összegben, ha oda kereskedelmi szálláshelyet akarunk kialakítani. Ha azt szeretnénk, hogy minden egységhez kerüljön vizesblokk, elég nagy összeg. A funkcióba kellene egyeségre jutni, hogy mit szeretnénk. Ha más javaslatotok van, mondjátok, az a lényeg, hogy közösségi célokat szolgáljon. Nem tiltja azt semmi, hogy az épület egyes részeit bérbe adjuk. 
Nagy Erzsébet jegyző

Kérdésem, hogy ha bezár a kávézó, akkor hogyan jutnak fel a szobákba a vendégek?

Vörös Sándor polgármester úr

Megnézettem ezt a kérdést és nyitni fogunk egy ajtót. A padlástér alkalmas 3+3 szoba kialakítására zuhanyzóval és WC-vel. Ha kávéházi funkció van, akkor vannak bizonyos szabályok, ha fölötti szennyvíz megy, az nem mehet az ügyféltér fölött. Azt csak úgy lehet, hogy falmentén dobozolva. 

Aranyi János Gábor képviselő úr

Köztudott, hogy a kávézó önmagában nem éri meg, sok idővel jár az üzemeltetés és nincs akkora bevétel. Meg kell találni azt a vendéglátóst, akihez szívesen mennek a vendégek. Egyébként cukrászda, kávézót jobban el tudom képzelni a jelenlegi cukrászda helyére. Oda  már nem mennék  be hátulra, nincs is olyan jó kilátás, mint itt a központban. Ennek meg van a filingje. 
Mohácsi-Dér Gabriella képviselő

Én is azt gondolom, hogy ott nemcsak kávét, hanem üdítőt és egyebeket is lehetne árulni. 
Aranyi János Gábor képviselő úr

Kit fogsz rávenni, hogy üzemeltesse? Az önkormányzat nem fogja tudni üzemeltetni és olyan mínuszos lesz. 

Vörös Sándor polgármester úr

Az volt az alapfelvetésük többeknek, hogy kell egy olyan hely, ahová egyszerre több embert is el tudunk szállásolni. Az alap kérdés, hogy akarunk-e ilyet csinálni?
Tóth József a bizottság tagja

A hátsó udvara elég nagy, oda parkolót is ki lehetne alakítani. Az udvara egy részét szépen be lehetne parkosítani. Hány szobát gondoltál kialakítani?

Vörös Sándor polgármester úr

Az egyik oldalon hármat a másik oldalon kettőt. 

Tóth József a bizottság tagja

Úgy kellene kialakítani az egyik felét, hogy akik ott megszállnak legyen lehetőségük reggelizni, ebédelni. Nem nekünk kellene kiszolgálni, hanem saját magának kellene elkészíteni a teát, a kávét, stb… ez a lehetőség benne lenne a szolgáltatás árába. A másik felébe konditeremre gondoltam, mert az sincs Dunavecsén. 

Molnár Gyula képviselő úr

A szuterén az egész ház alatt van?

Vörös Sándor polgármester úr

Nem, csak a fele alatt és kis helyiségekből áll. 

Tóth József a bizottság tagja

Szociális helyiségeket hagyni kell, mert ha üzemeltetsz a raktározást biztosítani kell. 

Aranyi János Gábor képviselő úr

Nekem az a véleményem, hogy önkormányzati szinten ezt nem lehet üzemeltetni. Az biztos, hogy szobákat kell kialakítani. Én ötletelés szinten meghirdetném az alsó részt üzemeltetésre. Olyan megállapodást kötnék vele, hogy berendezné az alsó részt, fűtené és minimum 5 évig kellene üzemeltetni. Lehet, hogy nem származik belőle pénz, de a településnek csináltunk egy jót. Megoldódna a temperálása a fűtésnek.
Vörös Sándor polgármester úr

Ha van ilyen vállalkozó, akkor eddig miért nem vette meg?

Mohácsi-Dér Gabriella képviselő

Minél hamarabb ezt ki kell találni, mert nem mindegy, hogy a 150 millió forintból az épület felújítására mennyit költünk.
Aranyi János Gábor képviselő úr

Miért akarunk kényszerből kávézót vagy bármit kialakítani, ha az nem fog működni, nem fogjuk tudni üzemeltetni. Az épület aljának kialakításának kérdését egy kicsit félretenném, a tetőtér beépítésére kellene tervet készíteni. És nem vetném el, hogy lenti rész üzemeltetésére keresnék vállalkozót. Javasolni szeretném, hogy nézzük meg együtt az épületet és lehet, hogy ott a helyszínen jobban tudnánk ötletelni. 
Vörös Sándor polgármester úr

Folytatnám a tájékoztatót. Üde-Kunság taggyűlésén vettem részt.
-Az év végén kettő rendezvény is volt: Városi Karácsony és Traktoros fényfelvonulás. Innen is köszönjük a szervezőknek, hogy ismét megtartották a rendezvényt. 

-Az M8-as fórum lezajlott, a mai napon fogunk dönteni a telepítési tanulmánytervről.

-Az ÁNTSZ és a NEAK engedélyezte ideiglenesen a helyettesítést, sajnos ezzel a problémát még nem oldottuk meg, mert a gyermekorvos kérdését rendezni kell március 1-ig. 

-Az intézményekkel megtörtént a költségvetési egyeztetés.

-A könyvtárral kapcsolatosan többlet munkaigény jelentkezett, ezt az igényt benyújtottuk költségszakértésre és pont a mai napon érkezett meg a válasz a Minisztériumból, hogy egyetértenek vele és támogatják. 

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Javaslat az önkormányzat 2025. évi költségvetésének a módosítására

     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.H.V. Bizottság
     Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A bizottság megtárgyalta a 2025. évi költségvetés 3. számú módosítását és az előterjesztés szerint javasolja elfogadni.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2025. évi költségvetés 3. számú módosításával elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 1/2026. (I. 29.) az önkormányzat 2025. évi költségvetéséről szóló 1/2025. (I.29.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)
3./ Napirend:
     Az önkormányzat 2026. évi költségvetésének megtárgyalása

     és a költségvetési rendelet megalkotása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: PÜHV Bizottság
     Témafelelős: Molnár Gyula képviselő

Vörös Sándor polgármester úr

Mielőtt felkérem a bizottság elnökét, hangsúlyozom, hogy 150 millió forintos keretet tartalmaz a költségvetés, amit legnagyobb részben útjavításra, játszótérfejlesztésre szeretnék fordítani. Ebbe benne szerepel az iparűzési adó többlet bevételéből származó összeg is. Az intézmények működése és a megszokott rendben történő ellátása eszközzel és egyéb dolgokkal az idei évben biztosítottnak látszik. A tartalék összegét, több mint százmillió forintot vizsgálni szükséges a tavasz végén, hátha még nyílik további fejlesztésekre lehetőség. Felkérem a P.Ü.H.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság megtárgyalta az önkormányzat 2026. évi költségvetési rendelet tervezetét és azt elfogadásra javasolja a képviselő-testület számára.
Vörös Sándor polgármester úr

Megkérdezem a képviselő-testület tagjaitól, hogy van-e még valakinek észrevétele?

A képviselő-testület tagjai részéről több észrevétel nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet az önkormányzat 2026. évi költségvetési rendelet tervezetének elfogadásával a bizottsági javaslatával összehangban?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 1/2026. (I. 29.) a 2026. évi költségvetésről szóló rendeletét.                                                             

(A rendelet teljes terjedelmében e jkv-höz csatolva van)
Vörös Sándor polgármester úr

Szükséges a középtávú tervezésről szóló határozati javaslatot is elfogadni törvényi előírás alapján. Megkérdezem a képviselő-testület tagjaitól, hogy ki ért egyet azzal a középtávú tervezés határozati javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

2/2026. (I.28.)
Középtávú tervezés



















         H a t á r o z a t a
1./ Dunavecse Város Önkormányzata Képviselő-testülete úgy határoz, hogy 2026. évben esetlegesen felmerülő adósságot keletkeztető ügyletekhez a hitelfelvétel felső határát – 2026. évre tervezett bevételei alapján – 400.903.441 Ft-ban állapítja meg.

2./ Ezen határozatról értesül:

- Ginál Róbert gazdálkodási csoportvezető

- Vörös Sándor polgármester

- Nagy Erzsébet jegyző

4./ Napirend:
     Beszámoló az alapellátást biztosító orvosi szolgálatok, valamint a
     szakrendelő szakmai munkájáról

     Előterjesztő: Vörös Sándor polgármester

     Előterjesztésért felelős:  dr. Harmos István
                       dr. Bardócz Emma háziorvosok,
                       dr. Balázs Gizella gyermekorvos
                       Zavaczki Renáta a RenDoDentál Kft. ügyvezető
                       dr. Pándi Ottó intézményvezető főorvos

Tárgyalja:  P.Ü.H.V. Bizottság
      Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a napirendet.

Sándor Zsombor képviselő, a P.Ü.H.V. Bizottság elnökhelyettese
A bizottság megtárgyalta a napirendet és egyesével fogom elmondani a javaslatokat. Harmos István háziorvos beszámolóját elfogadásra javasolta a bizottság.  

Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Harmos István háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

3/2026. (I.28.)
Dr. Harmos István háziorvos

beszámolója











H a t á r o z a t a
1./ Dunavecse Város Önkormányzata Képviselő-testülete úgy rendelkezik, hogy dr. Harmos István háziorvos beszámolóját elfogadja.
2./ Ezen határozatról értesül:

- Dr. Harmos István háziorvos

Sándor Zsombor képviselő, a P.Ü.H.V. Bizottság elnökhelyettese
Dr. Bardócz Emma háziorvos beszámolóját a bizottság elfogadásra javasolja. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Bardócz Emma háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

4/2026. (I.28.) 
Dr. Bardócz Emma háziorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Bardócz Emma háziorvos beszámolóját elfogadja.
2./ Ezen határozatról értesül:

- Dr. Bardócz Emma háziorvos

Sándor Zsombor képviselő, a P.Ü.H.V. Bizottság elnökhelyettese
A fogászati ellátással kapcsolatban a RenDoDental Kft. beszámolóját a bizottság elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a RenDoDental Kft. beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

5/2026. (I.28.) 
Fogászati beszámoló










H a t á r o z a t a
1./ Dunavecse Város Önkormányzata Képviselő-testülete úgy rendelkezik, hogy a RenDoDental Kft. fogászati ellátásról szóló beszámolóját elfogadja.
2./ Ezen határozatról értesül:

- Zavaczki Renáta a RenDoDental Kft. ügyvezetője
Sándor Zsombor képviselő, a P.Ü.H.V. Bizottság elnökhelyettese
Dr. Balázs Gizella gyermekorvos beszámolóját a bizottság elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Balázs Gizella gyermekorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

6/2026. (I.28.)
Dr. Balázs Gizella gyermekorvos

beszámolója











H a t á r o z a t a
1./ Dunavecse Város Önkormányzata Képviselő-testülete úgy rendelkezik, hogy dr. Balázs Gizella gyermekorvos beszámolóját elfogadja.
2./ Ezen határozatról értesül:

- Dr. Balázs Gizella gyermekorvos

Sándor Zsombor képviselő, a P.Ü.H.V. Bizottság elnökhelyettese
A bizottság elfogadásra javasolja a szakrendelő szakmai beszámolóját, mely tartalmazza a védőnői szolgálat és az EFI beszámolóját is.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a szakrendelő szakmai beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

7/2026. (I.28.)
Szakrendelő szakmai beszámolója











H a t á r o z a t a
1./ Dunavecse Város Önkormányzata Képviselő-testülete úgy rendelkezik, hogy a szakrendelő szakmai beszámolóját – Egészségfejlesztő Iroda beszámolójával együtt - elfogadja.
2./ Ezen határozatról értesül:

- Dr. Pándi Ottó intézményvezető
5.) Napirend

      Beszámoló az otthoni szakápolásról

      Előterjesztő: Vörös Sándor polgármester
      Előterjesztésért felelős: MPEOCM képviselője 
      Tárgyalja: PÜHV Bizottság
      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Sándor Zsombor képviselő, az E.K.O.SZ Bizottság elnökhelyettese
A bizottság megtárgyalta a beszámolót és elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e kérdés a napirendhez?

A képviselő-testület tagjai részéről kérdés nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a kunszentmiklósi székhelyű MPE OCM munkájáról szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

8/2026. (I.28.)
Beszámoló az otthoni

szakápolásról











H a t á r o z a t a
1./ Dunavecse Város Önkormányzata Képviselő-testület úgy rendelkezik, hogy a Kunszentmiklósi székhelyű MPE OCM munkájáról szóló beszámolót elfogadja.

2./ Ezen határozatról értesül:

-  MPE OCM 6090 Kunszentmiklós, Rákóczi út 19. 
- Nagy Erzsébet jegyző

6.) Napirend

     A bölcsőde nyári zárva tartásának megtárgyalása

     Előterjesztő: Vörös Sándor polgármester

     Előterjesztésért felelős: Liptai-Kölesdi Ágnes bölcsődevezető
     Tárgyalja: PÜHV Bizottság

     Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnökhelyettese

A bizottság megtárgyalta a bölcsődevezető kérését, az április 21-i zárvatartással egyetért, viszont a nyári zárvatartás meghatározását későbbi időpontban, a lehetőségek megvizsgálása után legyen megtárgyalva.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

9/2025. (I. 28.) Kt.h.

Bölcsőde nyári zárva tartása





























     H a t á r o z a t






     















1./ Dunavecse Város Önkormányzat Képviselő-testülete hozzájárul a Dr. Kolozs Gergely „Tipegő” Bölcsőde 2026. április 21. – Bölcsődék Napja -  zárva tartásához.
2./ A képviselő-testület továbbá úgy határoz, hogy a nyári zárvatartás meghatározását későbbi időpontban, a lehetőségek megvizsgálása után legyen megtárgyalva.

3./ A képviselő-testület felkéri 

- a Jegyzőt, hogy a bölcsőde vezetőjét a döntésről tájékoztassa,

- a bölcsőde vezetőjét, hogy a zárva tartásról a szülőket értesítse.

Határidő: 2026. február 10.

Felelős: Nagy Erzsébet jegyző

3./ Ezen határozatról értesül:

- Nagy Erzsébet jegyző

- Liptai-Kölesdi Ágnes bölcsődevezető 
7.) Napirend:

     Tájékoztató a Polgármester 2025. évi szabadságának felhasználásáról
     valamint a Polgármester 2026. évi szabadságolási ütemtervének

     jóváhagyása
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: PÜHV Bizottság
     Témafelelős: Molnár Gyula képviselő
Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság javasolja, hogy fogadjuk el az előterjesztés szerint.
Vörös Sándor polgármester úr

Bejelentem érintettségemet.

Kochné Vadászi Borbála alpolgármester

Megkérdezem a képviselő-testület tagjaitól, hogy ki ért egyet azzal, hogy Vörös Sándor polgármester úr kizárassa magát a „Polgármester 2025. évi szabadságának felhasználásáról valamint a Polgármester 2026. évi szabadságolási ütemtervének jóváhagyása” döntésnél?

A Képviselő-testület tagjai 1 igen és 6 nem szavazattal szavaztak. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

10/2026. (I. 28.)
Polgármester szabadságának ütemezése 








                 H a t á r o z a t a











Dunavecse Város Önkormányzat Képviselő-testülete (továbbiakban: Képviselő-testület) megtárgyalta Vörös Sándor polgármester előterjesztését és a következő határozatot hozza:

1./ A Képviselő-testület úgy határoz, hogy Vörös Sándor polgármester 2025. évi szabadságának felhasználásáról szóló tájékoztatót, valamint a 2026. évi szabadságának ütemezését a határozat melléklete szerinti tartalommal hagyja jóvá.

2./ A Képviselő-testület megbízza a jegyzőt a további teendők ellátásával.

Határidő: 2026. február 28.

Felelős: 
- Vörös Sándor polgármester
- Nagy Erzsébet jegyző
8.) Napirend

      Dunavecse hatályos településrendezési eszközeinek módosítására

      vonatkozó, az M8 autópálya nyomvonalát érintő telepítési tanulmánytervről

      Előterjesztő: Vörös Sándor polgármester

      Előterjesztésért felelős: Rumi Imre főépítész

      Tárgyalja: P.Ü.H.V. Bizottság
      Témafelelős: Aranyi János Gábor képviselő

Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Aranyi János Gábor képviselő, a P.Ü.H.V. Bizottság elnökhelyettese
A Magyar építészetről szóló 2023. évi C. törvény (továbbiakban Méptv.) alapján a hatályos településrendezési terv módosítását telepítési tanulmányterv benyújtásával lehet kezdeményezni. A települési önkormányzat egyes településfejlesztési célok megvalósítására településrendezési szerződést köthet a telepítési tanulmánytervet benyújtó fejlesztési célt megvalósítóval (a továbbiakban: a cél megvalósítója). 

Dunavecse hatályos településrendezési eszközeinek módosítására az Építési és Közlekedési Minisztérium által meghatalmazott generál tervező meghatalmazottjának a meghatalmazottja telepítési tanulmánytervet nyújtott be az M8 autópálya miatt a településterv módosítására.

A mellékelt „Telepítési tanulmányterv” részletesen bemutatja a Dunavecse közigazgatási területét érintő autópálya nyomvonal miatt szükséges településrendezési tervi módosításokat. 

A telepítési tanulmánytervről a jogszabályi előírásoknak megfelelően lakossági fórumot tartottunk, Apostag önkormányzatával közösen. A lakosság részéről elsősorban az autópályával átmetszett mezőgazdasági parcellákkal kapcsolatban merültek fel kérdések.

Konkrét javaslatként fogalmazódott meg, hogy az 51. sz. főúton, az Alkotmány utca kereszteződésénél tervezett új körforgalmú csomópont kialakítása során történjen meg egy gyalogos és kerékpáros átkelőhely kiépítését, a későbbiek során lehetővé tevő terület biztosítása. A képviselő-testület támogató döntése estén, a cél megvalósítójával településrendezési szerződést (TRSZ) kell kötni. A TRSZ alapján a hatályos településrendezési eszközök módosításának tervezési programjába kerül a kért változtatás vizsgálata és tervezése. A tervezők szakmailag értékelik a változtatási szándékot és javaslatot tesznek a konkrét előírások, telepítési tanulmánytervben foglaltakat is figyelembe vevő módosítására. Dunavecse főépítészének lakossági fórumon ismertetett szakmai véleménye alapján javaslom a telepítési tanulmányterv befogadását. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával, az Dunavecse hatályos településrendezési eszközeinek módosítására vonatkozó, az M8 autópálya nyomvonalát érintő telepítési tanulmánytervével?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

11/2026. (I. 28.)
Dunavecse hatályos településrendezési eszközeinek 

módosítására vonatkozó, az M8 autópálya nyomvonalát

érintő telepítési tanulmánytervről










   H a t á r o z a t a

I.Dunavecse Város Önkormányzatának Képviselő-testület megtárgyalta Dunavecse hatályos településrendezési eszközeinek módosítására vonatkozó, az Építési és Közlekedési Minisztérium által meghatalmazott tervező által benyújtott, az M8 autópálya új nyomvonalára vonatkozó telepítési tanulmánytervet, amelyről az alábbi döntést hozza:

1. Dunavecse Város Önkormányzat Képviselő-testülete az Építési és Közlekedési Minisztérium által meghatalmazott tervező által benyújtott, az M8 autópálya új nyomvonalára vonatkozó telepítési tanulmánytervet befogadja. 

2. A tárgyi projekt esetében az új településterv készítésénél különös tekintettel legyen figyelembe véve, hogy az 51. sz. főúton, az Alkotmány utca kereszteződésénél tervezett új körforgalmú csomópont kialakítása során történjen meg egy gyalogos és kerékpáros átkelőhely kiépítését, a későbbiek során lehetővé tevő terület biztosítása. 

3. Felkéri a Polgármestert, hogy a TRSZ megkötése érdekében folytasson tárgyalásokat a cél megvalósítójával, az új településterv készítésének tervezési díjának megosztásáról és az önkormányzat többletterheinek átvállalásáról, majd a megállapodást követően a telepítési tanulmánytervben foglaltakat az új településterv tervezési programjában vegye figyelembe és ennek megfelelően folytassa az új településterv készíttetését.

Határidő: folyamatos

Felelős: polgármester, jegyző, főépítész

II. Ezen határozatról értesül:

· Vörös Sándor polgármester

· Értékterv Mérnöki Tervező és Tanácsadó Kft.

· Rumi Imre főépítész

9.) Napirend

     Döntés pályázaton való indulásról MFP keretében
     Előterjesztő: Vörös Sándor polgármester
     Előterjesztésért felelős: Vörös Sándor polgármester
    Tárgyalja: P.Ü.H.V. Bizottság
    Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.
Molnár Gyula képviselő, a P.Ü.H.V. Bizottság elnöke

A Magyar Falu Program keretében „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázat kiírása megtörtént. A pályázati kiírás célja: a települések infrastrukturális fejlesztésének, valamint az önkormányzati közfeladatok hatékony ellátáshoz szükséges eszközök beszerzésének támogatása. A pályázatot a Százszorszép Óvoda Honvéd utcai épületének udvarán lévő 2 játék cseréje nyújtanánk be. A pályázat benyújtására 2026. január 15. és február 16. között van lehetőség. Maximum 8 millió forintot lehet fejlesztésre fordítani, az előterjesztés alapján 4 millió forint értékben nyújtanánk be. A bizottság javasolja elfogadni a határozati javaslat elfogadását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

12/2026. (I.28.) 
Döntés pályázaton való indulásról






/MFP/ÖTIFB/2026/ÖTIK/











H a t á r o z a t a 











1./ Dunavecse Város Önkormányzata Képviselő-testülete úgy határoz, hogy az MFP/ÖTIFB/2026/ÖTIK kódszámú, „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” pályázaton indulni kíván a Százszorszép Óvoda Honvéd utcai épületének udvarán lévő 2 játék cseréjére maximum 4,2 millió forint összegben.

2./ A képviselő-testület felkéri Vörös Sándor polgármester urat a további teendők ellátására.

3./ Ezen határozatról értesül:  

- Vörös Sándor polgármester

- Ginál Róbert gazdálkodási csoportvezető

10.) Napirend

       Döntés beszerzés megindításáról (TOP Plusz-3.1.3-23-BK1-2024-00030

       „Humán fejlesztések Dunavecse és Apostag településeken”

       Előterjesztő: Vörös Sándor polgármester
       Előterjesztésért felelős: Vörös Sándor polgármester
      Tárgyalja: P.Ü.H.V. Bizottság
      Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A Humán fejlesztések Dunavecse és Apostag településeken című pályázat keretében nagy létszámú közösségi események, rendezvények valósulnak meg Dunavecsén. 2026-2027. években kerül megrendezésre, összesen 6 alkalommal, melyre 18 millió forint áll rendelkezésre. Négy rendezvényszervező részére kerülne kiküldésre az árajánlatkérő a határozati javaslat szerint. A bizottság javasolja a határozati javaslat elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

13/2026. (I.28.) 
Döntés beszerzés megindításáról

(TOP Plusz-3.1.3-23-BK1-2024-00030)


        
   











H a t á r o z a t a





1./ Dunavecse Város Önkormányzat Képviselő-testülete úgy határoz, hogy a TOP_Plusz-3.1.3-23-BK1-2024-00030 azonosító számú „Humán fejlesztések Dunavecse és Apostag településeken” című pályázat keretében a nagy létszámú közösségi események, rendezvények projekthez köthető részeinek (2026. és 2027. évi rendezvények) megszervezésére árajánlatot kér be.

2./ A képviselő-testület felkéri 

- Ginál Róbert gazdálkodási csoportvezetőt, hogy a következő vállalkozás részére küldje ki az ajánlatkérőt:

Pier System Kft. (1039 Budapest, Bálint Gy. utca 6., 2. em. 7.) 

Sumi 97 Bt. (1046 Budapest, Hajló utca 46. 2. em. 5. 

La Porte Elektronikai Kft. (1122 Budapest, Városmajor utca 10. fsz. 3.)

Szalai Attila EV (1028 Budapest, Hideg utca 5.)

-Vörös Sándor polgármestert, hogy a beérkezett árajánlatokat a következő testületi ülésre terjessze be.
Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások
11.) Napirend

       Döntés árajánlatok beérkezéséről (Vasút u. 6. vizesblokk)

       Előterjesztő: Vörös Sándor polgármester

       Előterjesztésért felelős: Vörös Sándor polgármester
       Tárgyalja: P.Ü.H.V. Bizottság
       Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A Dunavecse, Vasút u. 6. szolgálati lakás vizesblokkjának kiépítése szükséges. Árajánlatok lettek bekérve, a legkedvezőbb ajánlatot az Anvikor Kft. adta 2.569.785 Ft. összegben. A bizottság javasolja az Anvikor Kft. ajánlatát elfogadni.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

14/2026. (I.28.) 
Döntés árajánlatok beérkezéséről 

(Vasút u. 6. vizesblokk)











H a t á r o z a t a





1./ Dunavecse Város Önkormányzata Képviselő-testülete úgy határoz, hogy a Dunavecse, Vasút utca 6. fsz. 2. sz. alatt lévő szolgálati lakás vizesblokkjának kiépítésére beérkezett ajánlatot tevők közül az Anvikor Kft., ajánlatát fogadja el bruttó 2.575.000 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Anvikor Kft.

12.) Napirend

       Döntés árajánlatok beérkezéséről (tetőfelújítás, fogászati

       kezelőegység)

       Előterjesztő: Vörös Sándor polgármester
       Előterjesztésért felelős: Ginál Róbert gazdálkodási csoportvezető
       Tárgyalja: P.Ü.H.V. Bizottság
       Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A Versenyképes járások program 2 üteméhez árajánlatok kerültek kiküldésre a fogászati kezelőegység beszerzésére, valamint a Dunavecse, Fő út 24. sz. alatti társasház tetőszerkezetének cseréjére. A tetőszerkezet cseréjére Mérei Zoltán EV adta a legkedvezőbb ajánlatot 7.777.198 Ft összegben, míg a fogászati kezelőegység beszerzésére a Zamina Dent Kft adta 4.064.000 Ft összegben. A beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor. A bizottság javasolja a határozati javaslatok elfogadását.

Vörös Sándor polgármester úr

Megkérdezem a bizottság tagjaitól, hogy ki ért egyet azzal, hogy a fogászati kezelőegység beszerzésére a Zamina Dent Kft. ajánlatát fogadjuk el 4.064.000 Ft összegben a bizottság által javasolt feltétellel?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

15/2026. (I.28.) 
Fogászati kezelőegység beszerzése

(Versenyképes járások 2.)










H a t á r o z a t a









 

1./ Dunavecse Város Önkormányzata Képviselő-testülete úgy határoz, hogy a Versenyképes Járások 2 Program keretein belül megpályázott fogászati kezelőegység beszerzésére a beérkezett árajánlatok alapján a Zamina Dent Kft. által adott legkedvezőbb ajánlatot fogadja el, bruttó 4.064.000 Ft összegben. 

2./ A képviselő-testület továbbá úgy határoz, hogy a beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.
3./ A Képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget a 2026. évi költségvetésbe tervezze be.

4./ Ezen határozatról értesül:

- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető

- Zamina Dent Kft.

- dr. Pándi Ottó intézményvezető

- Irattár 
Vörös Sándor polgármester úr

Megkérdezem a bizottság tagjaitól, hogy ki ért egyet azzal, hogy a Fő út 24. sz. alatti társasház tetőszerkezetének cseréjére Mérei Zoltán EV ajánlatát fogadjuk el 7.777.198 Ft összegben a bizottság által javasolt feltétellel?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

16/2026. (I.28.) 
Fő út 24. tetőfelújítás

(Versenyképes járások 2.)

H a t á r o z a t a
 
1./ Dunavecse Város Önkormányzata Képviselő-testülete úgy határoz, hogy a Versenyképes Járások 2 Program keretein belül megpályázott Fő út 24. tetőfelújításra a beérkezett árajánlatok alapján a Mérei Zoltán EV által adott legkedvezőbb ajánlatot fogadja el, bruttó 7.777.198 Ft összegben.

2./ A képviselő-testület továbbá úgy határoz, hogy a beszerzési eljárás feltételes, végső eredmény, szerződés csak a fent említett program pozitív támogatói döntés követően kerül sor.
3./ A Képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget a 2026. évi költségvetésbe tervezze be.

4./ Ezen határozatról értesül:

- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető

- Mérei Zoltán EV

- Irattár 
13.) Napirend

        Döntés pályázaton való indulásról (Kós Károly Program)

        Előterjesztő: Vörös Sándor polgármester
        Előterjesztésért felelős: Vörös Sándor polgármester
        Tárgyalja: P.Ü.H.V. Bizottság
        Témafelelős: Molnár Gyula képviselő
Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A Kulturális és Innovációs Minisztérium meghirdette a Kós Károly Program 2026-ot a hazai és külhoni tájházak közösségi programjainak és eseményeinek rendezésére, az épületeik fejlesztésére és a falusi és térségi turizmus területén hatásuk növelésére – tájházanként legalább 500 ezer forintot, legfeljebb 1 millió forintot lehet pályázni. Javasolt támogatási területek közül legfeljebb két terület választható: tájházi közösségi programok és események, a tájházi épületek karbantartása és állagmegóvása, hozzájárulás működtetéshez, közösségi terek létrehozásához, tartalomfejlesztés és kiállításmegújítás a tájházakban. A bizottság javasolja a pályázat benyújtását.

A képviselő-testület tagjai 7 igen szavazattal, ellenszavazat nélkül az alábbi határozatot hozták:

17/2026. (I.28.) 
Döntés pályázaton való indulásról








/Kós Károly Program/










H a t á r o z a t a 


1./ Dunavecse Város Önkormányzata Képviselő-testülete úgy határoz, hogy a KKP-26. kódszámú, Kós Károly Program 2026-os pályázaton indulni kíván a tájházak közösségi programjainak és eseményeinek rendezésére, az épület fejlesztésére és a falusi és térségi turizmus területén hatásuk növelésére. A pályázaton a Dunavecsei Helytörténeti Kiállítás tájházával, legfeljebb 1 millió forint összegben nyújt be pályázatot.

2./ A képviselő-testület felkéri Vörös Sándor polgármester urat a további teendők ellátására.

3./ Ezen határozatról értesül:  

- Vörös Sándor polgármester

- Ginál Róbert gazdálkodási csoportvezető

- Horváth-Gallai Eszter igazgató (Vikár Béla Művelődési Ház)

14.) Napirend

       Üzlethelyiség pályázati elbírálása (Fő út 40.)

       Előterjesztő: Vörös Sándor polgármester
       Előterjesztésért felelős: dr. Tarnai Kitti hatósági csoportvezető
       Tárgyalja: P.Ü.H.V. Bizottság
       Témafelelős: Molnár Gyula képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Molnár Gyula képviselő, a P.Ü.H.V. Bizottság elnöke

A bizottság javasolja, hogy a Dunavecse, Fő út 40. sz. alatt lévő 21 m2 alapterületű üzlethelyiség pályázati kiírása újból kerüljön meghirdetésre azzal a kiegészítéssel, hogy mindaddig szükséges fizetni a bérleti díj összegét, míg közmű szolgáltatások átírása az önkormányzat nevére meg nem történik. A pályázati kiírás a következő testületi ülésre kerüljön beterjesztésre.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

18/2026. (I.28.) 
Üzlethelyiség pályázati elbírálása 
(Fő út 40.)









H a t á r o z a t










1./ Dunavecse Város Önkormányzat Képviselő-testülete úgy rendelkezik, hogy a Dunavecse, Fő út 40. sz. alatt lévő 21 m2 alapterületű üzlethelyiség pályázati kiírása újból kerüljön meghirdetésre azzal a kiegészítéssel, hogy mindaddig szükséges fizetni a bérleti díj összegét, míg a közmű szolgáltatások átírása az önkormányzat nevére meg nem történik.

2./ A képviselő-testület továbbá úgy határoz, hogy a pályázati kiírás a következő testületi ülésre kerüljön beterjesztésre.

3./ Ezen határozatról értesül:

- Nagy Erzsébet jegyző
- Vörös Sándor polgármester

- dr. Tarnai Kitti hatósági csoportvezető

15.) Napirend:

     Javaslat a Polgármesteri Hivatalban igazgatási szünet elrendelésére

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő

Vörös Sándor polgármester úr

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A bizottság javasolja a határozati javaslatban meghatározott időpontokra az igazgatási szünetet elrendelését.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

19/2026. (I.28.) 
Igazgatási szünet a Polgármesteri Hivatalban 










H a t á r o z a t
Dunavecse Város Önkormányzata Képviselő-testülete (továbbiakban: Képviselő-testület) megtárgyalta az „Igazgatási szünet a Polgármesteri Hivatalban” című előterjesztést és az alábbi határozatot hozza:

1./ A Képviselő-testület úgy határoz, hogy Dunavecse Polgármesteri Hivatalban igazgatási szünetet rendel el a 2026. évben az alábbiak szerint:

     a) nyáron:   2026. július 20-24.        (5 munkanap)

                        2026. augusztus 8.         (1 munkanap)

            2026. augusztus 17-19. (3 munkanap)

      b)   télen:   2026. december 12.      (1 munkanap)

                        2026. december 23.      (1 munkanap)

                        2026. december 28-31. (4 munkanap)

2./ A Képviselő-testület megbízza a jegyzőt a további teendők ellátásával.

3./ Ezen határozatról értesül:
- Nagy Erzsébet jegyző

16.) Napirend:

       A Dr. Kolozs Gergely Kistérségi Egészségügyi Centrum térítési díj

       szabályzatának módosításáról

       Előterjesztő: Vörös Sándor polgármester
       Előterjesztésért felelős: Dr. Pándi Ottó intézményvezető
       Tárgyalja: P.Ü.H.V. Bizottság
       Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a bizottság javaslatát.

Sándor Zsombor képviselő, a P.Ü.H.V. Bizottság elnökhelyettese

A szakrendelőben a társadalombiztosítási jogviszony által nem térített ellátások esetében térítési díjat alkalmaz. A szabályzat felülvizsgálata és módosítása indokolttá vált annak érdekében, hogy a díjszabás egységes, átlátható és fenntartható módon kerüljön meghatározásra, valamint a tényleges költségszintekhez jobban illeszkedjen. A módosítás elsődleges célja az intézményi térítési díjak megállapításának egységesítése, a forint/pont érték korrekciója, valamint a vizsgálatok és laborvizsgálatok esetében alkalmazott szorzók egyértelmű rögzítése, továbbá a laborvizsgálatoknál jelentkező költségnövekedés kezelése. A bizottság javasolja a szabályzat elfogadását a határozati javaslat szerint.

A képviselő-testület tagjai 7 igen szavazattal, ellenszavazat nélkül az alábbi határozatot hozták:

20/2026. (I.28.) 
Dr. Kolozs Gergely Kistérségi

Egészségügyi Centrum térítési díj 

szabályzatának módosításáról










H a t á r o z a t a

1./ Dunavecse Város Önkormányzata Képviselő-testülete úgy határoz, hogy az előterjesztésben szereplő Dunavecse Város Önkormányzata Dr. Kolozs Gergely Kistérségi Egészségügyi Centrumban alkalmazott, Társadalombiztosítási jogviszony által nem térített ellátások díjazásáról szóló szabályzatát elfogadja.

2./ A képviselő-testület felkéri Dr. Pándi Ottó intézményvezetőt a továbbá teendők ellátására.

3./ Ezen határozatról értesül:

- dr. Pándi Ottó intézményvezető

- Vörös Sándor polgármester

- -Ginál Róbert gazdálkodási csoportvezető

Polgármester úr tájékoztatja a képviselő-testületet és a jelenlévőket, hogy a következő testületi ülés 2025. február 25-én lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,40 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

